b"\n_START_ARTICLE_\nVel\xc3\xb2drom d'Horta\n_START_SECTION_\nDescripci\xc3\xb3\n_START_PARAGRAPH_\nEl vel\xc3\xb2drom es va construir entre el 1983 i el 1984 pels arquitectes Esteve Bonell i Francesc Rius. Est\xc3\xa0 situat a la falda de la muntanya de Collserola en un espai de pendent suau, entre les Llars Mundet i el Parc del Laberint._NEWLINE_La profunditat del vel\xc3\xb2drom s'encaixa lleugerament al terreny, cosa que incrementa la seva lleugeresa. La planta est\xc3\xa0 plantejada com una gran corona circular en la qual se situen a l'interior una pista i una grada de forma el\xc2\xb7l\xc3\xadptica. Entre les grades i la fa\xc3\xa7ana s'aixequen les quatre torres obliq\xc3\xbces per il\xc2\xb7luminar l'espai. Els arquitectes idearen tamb\xc3\xa9 un p\xc3\xb2rtic circular de 4 metres de gruix que acull tots els serveis dirigits als espectadors i que comunica el vel\xc3\xb2drom amb l'espai de l'entorn de l'edifici dissenyat tamb\xc3\xa9 pels mateixos arquitectes. Aquest espai p\xc3\xbablic del voltant condueix fins l'entrada dels jardins del Laberint, s'hi va incloure un recorregut po\xc3\xa8tic a la part oest seguint el disseny de poema visual ideat per Joan Brossa.\n_START_SECTION_\nHist\xc3\xb2ria\n_START_PARAGRAPH_\nEl vel\xc3\xb2drom fou inaugurat l'any 1984 amb motiu del Campionat Mundial de Ciclisme en Pista de 1984. L'any 1992 acoll\xc3\xad les proves de ciclisme en pista dels Jocs Ol\xc3\xadmpics d'estiu de 1992.._NEWLINE_Actualment tamb\xc3\xa9 \xc3\xa9s la seu de la Federaci\xc3\xb3 Catalana de Ciclisme i inclou altres equipaments i serveis._NEWLINE_Va obtenir el premi FAD d'Arquitectura del 1984."